Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: A 25/1999. (III. 5.) FVM rendelet alapján elismert (előzetesen elismert) zöldség-gyümölcs termelői értékesítő
Paragraph Index: 695

f) vállalják, hogy a támogatás igénybe vétele esetén: fa) növénytermelési, kertészeti, állattenyésztési, vegyes gazdálkodást (TEÁOR 01.1, 01.2, 01.3), vadgazdálkodást (TEÁOR 01.5), erdőgazdálkodást (TEÁOR 02.01), vagy halászati (TEÁOR 05.0) tevékenységet egyéni vállalkozóként főfoglalkozásban fogják végezni, fb) termőföld, különféle mezőgazdasági létesítmények, technológiai berendezések, tárgyi eszközök, készletek vásárlásával, a meglévő vagy vásárolt létesítmények felújításával vagy új beruházással (a továbbiakban: fejlesztéssel) teljeskörűen felszerelt, korszerű, versenyképes családi gazdaságot hoznak létre, illetve meglévő gazdaságukat tovább fejlesztik, fc) a létrehozott családi gazdaság támogatással megszerzett alkotórészeit — a tenyész- és hízóállatok kivételével — az üzembe helyezésüket követően a hitel futamideje alatt, de legalább öt évig a támogatás folyósítását engedélyező szerv előzetes engedélye nélkül nem idegenítik el, illetve azokat rendeltetésszerűen hasznosítják, az állatokat nem élik fel, fd) a támogatás igénybevételét követő évtől, vagy a termelés biológiai ciklusát figyelembe vevő türelmi időt követően, a fejlesztés mértékével arányos — a pályázat üzleti tervében évenként számszerűen is rögzített — mezőgazdasági árutermelő tevékenységből származó bevételt érnek el, fe) az fb) alpontban meghatározott vagyontárgyakat vásárlás esetén a támogatási szerződés aláírását követően a szerződésben meghatározott ütemezés szerint, de legkésőbb 2001. október 31-ig megvásárolják, új létesítmény létrehozása vagy a meglévő létesítmények értéknövelő felújítása esetén a támogatási szerződés aláírását követő huszonnégy hónapon belül a munkálatokat befejezik, a létesítményeket üzembe helyezik, és a használatba vételhez a hatósági engedélyeket megszerzik.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes